Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 933/11/8811	Trebišov, 25.1.2012
EEČ : 2-69-24-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Podľa § 216 ods. l Tr. por.  podmienečne zastavujem  trestné stíhanie obvineného XXXXX, nar. XXXXX v Trebišove, trvale bytom XXXXX, ul. XXXXX, ktorému bolo vznesené obvinenie povereným príslušníkom OO PZ v XXXXX, sp. zn. ORP-1354/SE-TV-2011 zo dňa 16.12.2011 za prečin krádeže podľa § 212 ods. 2 písm. f Tr. zák., na tom skutkovom základe, že dňa 14.10.2011 v čase okolo 19.00 hod v Sečovciach na ul. Kollárovej došiel k objektu Zberných surovín ATOLO, kde cez dieru v oplotení vošiel do areálu, odkiaľ odcudzil kovový šrot, čím takto spôsobil škodu firme ATOLO XXXXX vo výške 30,78 €, pričom tohto skutku sa dopustil aj napriek tomu, že dňa 27.01.2011 mu bola uložená bloková pokuta nezaplatená na mieste vo výške 30,- €, číslo bloku A 0209924 za priestupok proti majetku podľa § 50 ods. 1 zákona č. 372/90 Zb. o priestupkoch v znení neskorších predpisov.

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia PZ XXXXX sp. zn. ORP-1354/SE-TV-2011 zo dňa 16.12.2011 bolo začaté trestné stíhanie a súčasne vznesené obvinenie  XXXXX za  prečin krádeže podľa § 212 ods. 2 písm. f  Tr. zák. tak, ako je to uvedené vo výrokovej časti tohto uznesenia.

Preskúmaním príslušného spisového materiálu som zistil, že v predmetnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, obvinený s podmienečným zastavením trestného stíhania súhlasí a boli splnené aj ďalšie podmienky predpokladané ustanovením § 216 ods. l Tr. por., lebo obvinený sa k trestnému činu priznal a škoda bola poškodenej strane uhradená vrátením odcudzených vecí.

Vzhľadom na osobu páchateľa s prihliadnutím na jeho doterajší život a na okolnosti prípadu som dospel k záveru, že takéto rozhodnutie možno dôvodne považovať za dostačujúce.

Preto som rozhodol tak, ako je to vo výrokovej časti tohto uznesenia uvedené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Kohan
prokurátor